Cyber-shot-käyttöohjeet
Tulosta
Ensimmäiselle sivulle > Varotoimia/Tietoja kamerasta > Varotoimia > Varotoimia

## Varotoimia

Muistikortin varmuuskopiointi
Älä käytä tai säilytä kameraa seuraavissa paikoissa
Käyttölämpötilat
Kosteuden tiivistyminen
Kameran sisältämät toiminnot
1080 60p/50p –tilat
Kuvatietojen yhteensopivuus
Huomautuksia toistettaessa videoita muilla laitteilla
Näyttöä ja objektiivia koskevia huomautuksia

### Muistikortin varmuuskopiointi

Älä sammuta kameraa, irrota akkua tai poista muistikorttia käytön merkkivalon palaessa. Muussa tapauksessa muistikortti voi vioittua. Muista ottaa varmuuskopio tiedoista kaiken varalta.

### Älä käytä tai säilytä kameraa seuraavissa paikoissa

- Erittäin kuumat, kylmät tai kosteat paikat
  Jos kamera jätetään esim. aurinkoiseen paikkaan pysäköityyn autoon, kameran runko voi vääristyä ja siitä voi aiheutua toimintahäiriöitä.

- Säilytys suorassa auringonvalossa ja lämmittimen lähellä
  Kameran rungon väri voi muuttua tai runko vääristyä, mikä voi aiheuttaa toimintahäiriöitä.

- Paikat, joihin voi kohdistua tärinää

- Voimakkaan magneettikentän lähellä

- Hiekkaiset ja pölyiset paikat
  Varo, ettei kameraan pääse hiekkaa tai pölyä. Tämä voi aiheuttaa toimintahäiriöitä, joita ei aina voi korjata.

### Käyttölämpötilat

Kamera on tarkoitettu käytettäväksi 0°C – 40°C:n lämpötilassa. Kuvaaminen erittäin kylmissä tai kuumissa olosuhteissa näiden rajojen ulkopuolella ei ole suositeltavaa.

### Kosteuden tiivistyminen

- Jos kamera tuodaan suoraan kylmästä lämpimään paikkaan, kameran sisään ja pinnalle voi tiivistyä kosteutta. Tämä tiivistyminen saattaa aiheuttaa kameran toimintahäiriöitä.

- Jos kameraan tiivistyy kosteutta, sammuta kamera ja odota noin tunti, että kosteus haihtuu. Huomaa, että jos otat kuvia, kun kameran objektiivissa on kosteutta, kuvista ei tule tarkkoja.

### Kameran sisältämät toiminnot

- Tässä oppaassa kuvataan 1080 60i- ja 1080 50i -yhteensopivien laitteiden toiminnot.
  Kun haluat tarkistaa, onko kamera 1080 60i- vai 1080 50i -yhteensopiva laite, katso seuraavat merkit kameran pohjasta.

- 1080 60i-yhteensopiva laite: 60i

- 1080 50i-yhteensopiva laite: 50i

### 1080 60p/50p –tilat

- Toisin kuin aiemmat vakiotallennustilat, jotka käyttävät lomittavaa menetelmää, tämä kamera tallentaa käyttäen progressiivista menetelmää. Se parantaa resoluutiota ja tuottaa tasaisemman, realistisemman kuvan.

### Kuvatietojen yhteensopivuus

- Tämä kamera on DCF (Design rule for Camera File system) -yleisstandardin vaatimusten mukainen. Standardin on määritellyt JEITA (Japan Electronics and Information Technology Industries Association).

- Sony ei takaa, että kamera toistaa muilla laitteilla otettuja tai muokattuja kuvia tai että muut laitteet toistavat tällä kameralla otettuja kuvia.

### Huomautuksia toistettaessa videoita muilla laitteilla

- Tämä kamera käyttää MPEG-4 AVC/H.264 High Profile AVCHD:lle -muotoista tallennusta. Tällä kameralla AVCHD-muodossa tallennettuja videoita ei voi toistaa seuraavissa laitteissa.

- Muut AVCHD-muodon kanssa yhteensopivat laitteet, jotka eivät tue High Profile -ominaisuutta

- Laitteet, jotka eivät ole yhteensopivia AVCHD-muodon kanssa

Tämä kamera käyttää myös MPEG-4 AVC/H.264 Main Profile MP4:lle -muotoista tallennusta. Tästä syystä tällä kameralla MP4-muodossa tallennettuja videoita ei voida toistaa laitteissa, jotka eivät tue MPEG-4 AVC/H.264 -muotoa.

- Teräväpiirtoisia (HD) kuvia voidaan toistaa vain AVCHD-muodon toistolaitteissa. DVD-soitin tai DVD-tallennin ei osaa toistaa teräväpiirtoisella (HD) kuvanlaadulla tallennettuja kuvia, koska ne eivät ole yhteensopivia AVCHD-muodon kanssa. Lisäksi jos AVCHD-muodossa teräväpiirtoisella kuvanlaadulla (HD) tallennettu levy asetetaan DVD-soittimeen tai -tallentimeen, levyä ei ehkä voi poistaa.

- Videoita, jotka on tallennettu 1080 60p/1080 50p -muodossa, voidaan toistaa vain laitteilla, joissa on 1080 60p/1080 50p-tuki.

### Näyttöä ja objektiivia koskevia huomautuksia

- Näyttö on valmistettu erittäin hienoa tarkkuustekniikkaa käyttäen niin, että yli 99,99 % kuvapisteistä on toimivia. Näytössä voi kuitenkin näkyä joitakin hyvin pieniä mustia tai kirkkaita pisteitä (valkoisia, punaisia, sinisiä tai vihreitä). Nämä valmistuksessa syntyneet pisteet ovat normaaleja eivätkä vaikuta kuvaamiseen.

- Näytön tai objektiivin pitkäaikainen altistaminen suoralle auringonvalolle voi aiheuttaa toimintahäiriöitä. Ole varovainen asettaessasi kameraa ikkunan lähelle tai ulkona ollessasi.

- Älä paina näyttöä. Näytön väri voi muuttua ja näyttö voi vikaantua.

- Näytössä olevat kohteet voivat laahautua jäljessä kylmissä olosuhteissa. Tämä ei ole vika.

- Varo, että et kolauta objektiivia mihinkään. Älä myöskään käsittele sitä kovakouraisesti.

Takaisin ylös