Cyber-shot-käyttöohjeet
Tulosta
Ensimmäiselle sivulle > Kuvaus > Kuvaustilan asettaminen > Käsivalotus

## Käsivalotus

BULB
Manuaalinen siirto
Voit kuvata käyttämällä suosikkivalotusta asettamalla valotusajan ja aukon arvon käsin.

1. Aseta tilapyörä asentoon (Käsivalotus).

1. Säädä valotusaikaa kääntämällä säätöpainiketta ja valitse aukko (F-arvo) kääntämällä aukkorengasta.

- Valitse valotusajaksi 1/4000*–30 sekuntia. Voit kuvata myös [BULB]-tilassa.

* Aukon arvolla F5,6 tai suuremmalla. Lyhin valotusaika arvolla F2,0 on 1/2000 sekuntia.

1. Ota kuva painamalla suljinpainiketta.

Valotusajan ja aukon (F-arvon) asettaminen
Asettamasi arvon ja kameran arvioiman oikean valotuksen ero näkyy mitattuna manuaalisena (MM) arvona näytössä.
A: Valotusajan arvo
B: Aukon arvo
C: Mitattu manuaalisesti (MM)

- Jos valotusarvoa muutetaan suuntaan +, kuvista tulee kirkkaampia, jos suuntaan –, kuvista tulee tummempia. ”0” tarkoittaa kameran analysoimaa sopivaa valotusta.

- Kun valotusaika on 0,4 sekuntia tai enemmän, se osoitetaan merkillä [”], esimerkiksi 0,4”.

- Kun valotusaikaa pidennetään, kannattaa käyttää jalustaa tärinän vaikutusten estämiseksi.

- Jos valitaan pitkiä valotusaikoja, tietojen käsittely kestää jonkin aikaa.

Huomautuksia

- Kun [ISO]-asetuksena on[ISO AUTO] [Käsivalotus] -tilassa, ISO-herkkyys muuttuu automaattisesti oikeaa valotusta varten asetetun valotusajan ja aukon (F-arvon) mukaan.

- Jos oikeaa valotusta ei saada omilla asetuksilla, näytön asetusarvojen ilmaisimet vilkkuvat. Tässä tilanteessa voidaan ottaa kuva, mutta valotuksen uudelleensäätöä suositellaan.

### BULB

Voit kuvata liikettä pitkällä valotusajalla. [BULB] sopii valojälkien, kuten ilotulituksen, kuvaukseen.

- Tämä kamera on yhteensopiva ISO 6053 -standardin lankalaukaisun kanssa.

1. Aseta tilapyörä asentoon (Käsivalotus).

1. Käännä säätöpainiketta vasemmalle, kunnes [BULB] tulee näkyviin.

1. Valitse aukko (F-arvo) kääntämällä aukkorengasta.

1. Säädä tarkennusta painamalla suljinpainike puoliväliin.

1. Pidä suljinpainike painettuna kuvauksen ajan.

Suljin pysyy auki niin kauan kuin suljinpainiketta painetaan.
Huomautuksia

- Koska valotusaika pitenee ja kamera saattaa heilahtaa helpommin, on suositeltavaa käyttää jalustaa.

- Mitä pidempi valotusaika, sitä enemmän kuvassa näkyy kohinaa.

- Kuvauksen jälkeen kohinaa vähennetään (Pitkän valotuksen KV) yhtä pitkään kuin suljin oli auki. Vähennyksen aikana ei voi kuvata.

- Kun [Hymysuljin]- tai [Autom. HDR] -toiminto on aktivoitu tai käytetään [HDR-maalaus]- tai [Täyteläinen mv] -asetusta kohdassa [Kuvatehoste], valotusajaksi ei voi valita [BULB].

- Kun valotusajaksi on asetettu[BULB], jos käytetään asetusta [Hymysuljin], [Autom. HDR] tai [HDR-maalaus] tai [Täyteläinen mv] kohdassa[Kuvatehoste], valotusajaksi asetetaan tilapäisesti 30 sekuntia.

### Manuaalinen siirto

Voit vaihtaa aukon (F-arvon) ja valotusajan yhdistelmää samalla, kun valotus pysyy samana.

1. Pidä AEL-painike painettuna ja valitse aukon (F-arvon) ja valotusajan yhdistelmä kääntämällä aukkorengasta.

Liittyvä aihe
Toiminnot, jotka eivät ole käytettävissä eräissä kuvaustiloissa
Valokuvausvalikon kohteet, jotka eivät ole käytettävissä eräissä kuvaustiloissa
Takaisin ylös